
נבקש לקבל את פרטי המידע, המסמכים והנתונים הבאים, ככל שניתן בפורמט דיגיטלי הניתן לחיפוש:

מלוא ההתקשרויות, הסיכומים, ההתחייבויות והתשלומים שהתקיימו בין המשרד ו/או הרשות לבין גורם כלשהו בקשר עם השתתפות גורמים מטעם הרשות ו/או המשרד בועידת עיר הנדל"ן 2022 של מרכז הבנייה הישראלי.

אנא צרפו תקציב מפורט ולוח תשלומים בפועל וכן את מהות כל תשלום ותשלום ו/או הסכומים שניתנה התחייבות לשלם. כמו כן וככל נחתם הסכם בין הצדדים או מסמך אחר המעגן את ההשתתפות והתשלומים, אנא צרפו אותו על נספחיו וכל שינוי שנערך בהם.

ככל שההתקשרות נבחנה ו/או אושרה על ידי ועדת מכרזים ו/או ועדת פטור ו/או ועדת התקשרויות, אנא צרפו את פרוטוקול הדיון בועדה ואת החלטות הועדה ו/או כל ועדת משנה רלוונטית. 

 
נודה על אישור קבלת הבקשה ותחילת הטיפול בה בהתאם למועדים הקבועים בדין.

